Diari Oficial de la Generalitat Valenciana


Sumari del DOGV 9722, del 10-11-2023 (2023/10571)

Conveni de col·laboració entre l'Institut Valencià de Cultura i la Federació de Societats Musicals de la Comunitat Valenciana, mitjançant el qual s'instrumenta la concessió d'una subvenció nominativa per a l'organització de concerts d'intercanvi entre agrupacions d'aquesta entitat i les de la Federació de Cors de la Comunitat Valenciana, de la Federació de Folklore de la Comunitat Valenciana, de la Federació Valenciana de Dolçainers i Tabaleters, i de la Federació d'Orquestres i Rondalles de Pols i Pua de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10305


Data del document
:   09-08-2023

Organisme emissor
:   Institut Valencià de Cultura

Tipus de document
:   Anunci

Descriptors 

:   * Institut Valencià de Cultura

Conveni de col·laboració entre l'Institut Valencià de Cultura i la Federació de Societats Musicals de la Comunitat Valenciana, mitjançant el qual s'instrumenta la concessió d'una subvenció nominativa per a l'organització de concerts d'intercanvi entre agrupacions d'aquesta entitat i les de la Federació de Cors de la Comunitat Valenciana, de la Federació de Folklore de la Comunitat Valenciana, de la Federació Valenciana de Dolçainers i Tabaleters, i de la Federació d'Orquestres i Rondalles de Pols i Pua de la Comunitat Valenciana. [2023/10531]  
València, 9 d'agost de 2023  
  
Reunits  
Per una part, Vicente José Barrera Simó, president de l'Institut Valencià de Cultura, en nom i representació de l'entitat Institut Valencià de Cultura, en virtut del Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries, i de conformitat amb el que s'estableix en l'article 4.2, lletres a) i j) del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell, i modificat, successivament, pel Decret 141/2014, de 5 de setembre, i pel Decret 124/2016, de 30 de setembre, del Consell; tenint en compte que la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern estableix que «l'entitat de dret públic CulturArts Generalitat passa a denominar-se Institut Valencià de Cultura» (a partir d'ara, IVC).  
La seua legitimació i representació per a aquest acte deriva de les competències atribuïdes per l'article 160.4, lletra d), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que les persones que ostenten la presidència dels organismes públics i entitats de dret públic seran les competents per a la concessió de les subvencions nominatives, en relació amb allò que s'ha assenyalat en l'article 7 del Decret 176/2014, de 10 d'octubre, del Consell, regulador dels convenis que subscriga la Generalitat i el seu registre, i de l'article 2, apartats 1 i 2, lletra l) de l'esmentat Reglament d'organització i funcionament; a més d'estar expressament autoritzada per a aquest acte per l'Acord del Consell adoptat en la sessió celebrada el 12 de juliol de 2023.  
I, per una altra, Daniela González Almansa, presidenta de la Federació de Societats Musicals de la Comunitat Valenciana (a partir d'ara, FSMCV), nomenada per al càrrec fins a octubre de l'any 2026, segons consta en l'acta electoral de l'Assemblea General celebrada a Canet en sessió ordinària el dia 22.10.2022 i facultada per a subscriure el present conveni per l'article 48 dels estatuts de l'entitat.  
  
Les dues persones reconeixen mútuament la capacitat jurídica suficient que els seus respectius càrrecs els confereixen per a formalitzar el present conveni de col·laboració, i per això,  
  
Manifesten  
1. L'IVC, segons l'article 2.2 del Reglament orgànic i funcional, aprovat pel Decret 5/2013, de 4 de gener, té atribuïdes les competències de foment i impuls de la creació artística en les arts escèniques, el circ, la música, l'audiovisual i les arts contemporànies, així com la de promocionar la seua difusió i, conseqüentment, la convocatòria i gestió de subvencions, ajudes i incentius de les diferents matèries culturals integrades en l'IVC.  
2. El Pla estratègic de subvencions de la Conselleria d'Educació, Cultura i Esport, aprovat per la Resolució de 23 de març de 2020 (DOGV 8783, 07.04.2020), i modificat per la Resolució de 21 de desembre de 2021, del conseller d'Educació, Cultura i Esports, preveu en l'annex únic, dins de l'objectiu estratègic 4 de l'Institut Valencià de Cultura, foment de la producció i difusió de les diferents manifestacions artístiques competència de l'IVC, la línia de subvenció S7272000, anomenada ‘Ajudes per als concerts d'intercanvi entre societats musicals federades', amb la finalitat de contribuir a sostindre l'FSMCV i les seues entitats federades i fer arribar ajudes a les societats musicals per a activitats d'especial interés.  
3. L'FSMCV integra i coordina un moviment associatiu musical i cultural en la Comunitat Valenciana, format per més de 550 societats musicals amb escola i diferents agrupacions artístiques, amb l'objectiu de promocionar-les i desenvolupar-les en tots els seus vessants, impulsant el seu creixement, diversificació i millora tant en l'àmbit pedagògic com en el sociocultural, prestant una atenció especial a la normalització de les escoles de música, al perfeccionament del model de gestió dels associats i a la progressiva professionalització del personal directiu.  
  
4. L'existència d'uns centenars d'agrupacions corals, de folklore i de tabal i dolçaina a la Comunitat Valenciana permet generar sinergies mitjançant els concerts d'intercanvi, en els quals hi participaran agrupacions de les entitats següents: Federació de Cors (FECOCOVA), Federació de Folklore (FFCV), Federació Valenciana de Dolçainers i Tabaleters (FVDIT), i de la Federació d'orquestres i rondalles de pols i pua de la Comunitat Valenciana (FORPPCV).  
Amb aquesta finalitat, les entitats ací representades subscriuen el conveni de col·laboració de conformitat amb les següents:  
  
Clàusules  
  
Primera. Objecte  
L'objecte del present conveni de col·laboració entre l'IVC i l'FSMCV consisteix a donar suport a les activitats i a les despeses de funcionament derivades de les activitats i concerts d'intercanvi entre agrupacions de l'FSMCV, FECOCOVA, FFCV, FVDIT i FORPPCV, durant l'any 2023, segons el que s'estableix en el seu programa d'activitats i constitueixen l'expressió de les mesures de foment musical a les quals l'IVC pretén donar suport sense cap mena de contraprestació directa. Aquestes activitats programades consisteixen en una campanya de concerts d'intercanvis en 2023 per a la realització d'actuacions musicals per entitats sense ànim de lucre pertanyents a l'FSMCV, FECOCOVA, FFCV, FVDIT i FORPPCV dins de l'àmbit territorial de la Comunitat Valenciana. Per tant, l'objecte del present conveni és la promoció musical i cultural de les associacions que formen les federacions esmentades, el foment de l'associacionisme musical, així com la programació d'actuacions musicals en directe a la Comunitat Valenciana.  
  
Per a això, és procedent a través del present conveni, la concessió directa en l'exercici 2023 d'una subvenció nominativa a l'FSMCV, prevista en els pressupostos de la Generalitat per a 2023, aprovats per la Llei 9/2022, de 30 de desembre, en els termes que estableix l'article 22.2, lletra a), de la Llei 38/2003, de 17 de novembre, general de subvencions, així com l'article 168.1, lletra A), de la Llei 1/2015, de la Generalitat, de 6 de febrer, d'hisenda pública, del sector públic instrumental i de subvencions.  
  
Segona. Obligacions de l'FSMCV  
1. L'entitat beneficiària d'aquesta subvenció quedarà obligada a:  
a) Dur a terme la coordinació i les actuacions necessàries per a l'adequada realització dels concerts d'intercanvi previstos per a la promoció musical i interrelació entre les diferents agrupacions de l'FSMCV, la FECOCOVA, l'FFCV, l'FVDIT, i la FORPPCV, amb una programació que realitzaran les agrupacions relacionades en l'annex I. Les agrupacions que formen part de més d'una federació, de les participants en el programa de concerts d'intercanvi 2023, podran sol·licitar tantes participacions d'intercanvi com federacions a les quals es troben adscrites.  
S'incorpora també com a annex II el pressupost d'ingressos i despeses de l'activitat inclosa en l'àmbit del conveni, de conformitat amb el que preveu l'article 49, lletra d), de la Llei 40/2015, d'1 d'octubre, de règim jurídic del sector públic, i l'article 11.1, lletra d), del Decret 176/2014, de 10 d'octubre, del Consell, d'acord amb els quals, l'instrument de formalització del conveni ha d'incloure les obligacions que assumeix cada part.  
En aquest sentit, l'entitat subvencionada ha presentat per registre electrònic amb caràcter previ a la signatura d'aquest conveni el programa d'activitats que finança l'ajuda rebuda, així com el pressupost total de l'activitat inclosa en l'àmbit de la subvenció directa concedida.  
b) Incorporar la marca o logotip de l'IVC, que ha d'aparéixer en les activitats de l'FSMCV, acompanyat expressament de la frase: «Amb el patrocini de l'Institut Valencià de Cultura», d'acord amb les normes d'identitat corporativa d'aquesta institució.  
c) Informar sobre el compliment de les obligacions de publicitat activa assenyalades en l'article 4 de Llei 1/2022, de 13 d'abril, de transparència i bon govern de la Comunitat Valenciana, a través de la publicació en la seua pàgina web de la subvenció concedida i el text íntegre d'aquesta resolució, com a entitat privada que percep subvencions de l'Administració autonòmica per import superior a 50.000 euros, o quan les ajudes o subvencions percebudes representen almenys el 40% del total dels seus ingressos anuals, sempre que arriben com a mínim a la quantitat de 5.000 euros, a través de la publicació en la seua pàgina web de l'import de la subvenció, de l'entitat pública concedent i del programa d'activitats subvencionat.  
En aquest sentit, l'entitat queda sotmesa a l'article 18 de la Llei 38/2003, general de subvencions, en la qual s'estableix el marc general de publicitat en matèria de subvencions perquè té caràcter de legislació bàsica de l'Estat, de conformitat amb la disposició final 1a de la Llei general de subvencions a l'empara de l'article 149.1.13a, 14a i 18a de la Constitució.  
Així, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicarà que l'activitat subvencionada es realitza en col·laboració amb la Generalitat Valenciana i l'Institut Valencià de Cultura, i les inclusions o mencions que es realitzen en les pàgines web oficials per a donar repercussió a les activitats, incorporaran, si correspon, els logotips que la Generalitat Valenciana i l'Institut Valencià de Cultura faciliten.  
Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
d) Comunicar a l'IVC l'obtenció, si és el cas, de subvencions o ajudes per a la mateixa finalitat, procedent de qualssevol administracions o ens públics o privats.  
e) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades, que tinguen un import igual o superior a 15.000 € (IVA exclòs) requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o la despesa s'haja realitzat amb anterioritat a la publicació del present conveni.  
  
Tot això, d'acord amb el que preveu l'article 31.3 de la Llei 38/2003, de 17 de novembre, general de subvencions, amb relació a l'article 118.1 de la Llei 9/2017, de 8 de novembre, de contractes del sector públic.  
f) Així mateix, amb anterioritat a la signatura d'aquest conveni, l'FSMCV ha acreditat documentalment:  
1r. Estar al corrent de les obligacions tributàries davant de la hisenda estatal, l'autonòmica, i amb la Seguretat Social o, en cas contrari, haver autoritzat l'IVC a demanar-los en el seu nom.  
2n. Una declaració responsable de no incórrer en les prohibicions per a obtindre la condició de beneficiari que preveuen els apartats 2 i 3 de l'article 13 de la Llei 38/2003, de 17 de novembre, general de subvencions.  
3r. Una declaració responsable d'altres ajudes, subvencions, ingressos o recursos rebuts per a la mateixa finalitat, provinents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, la suma de totes aquestes puga superar el cost de l'activitat subvencionada.  
  
4t. Les altres obligacions que es preveuen com a bàsiques en l'esmentada Llei 38/2003, especialment les previstes en l'article 14, i en el seu Reglament de desplegament.  
g) Justificar el compliment dels requisits i les condicions, així com la realització de l'activitat i el compliment de la finalitat que determinen la concessió de la subvenció.  
h) Sotmetre's a les actuacions de comprovació a efectuar per l'òrgan que concedeix la subvenció, així com qualssevol altres de comprovació i control financer que puguen realitzar els òrgans de control competents que li siguen requerides en l'exercici de les actuacions anteriors.  
  
i) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
j) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com tots els estats comptables i registres específics que siguen exigibles, amb la finalitat de garantir l'exercici adequat de les facultats de comprovació i control.  
k) Presentar tota la documentació relacionada amb la subvenció directa rebuda, incloent-hi la justificació, a través de Registre electrònic de l'IVC:  
https://sede.ivc.gva.es/sta/CarpetaPublic/doEvent'APP\_CODE=STA&PAGE\_CODE=CATALOGO&lang=CA  
l) Quant a la subcontractació, de conformitat amb el que preveu l'article 29 de Llei 38/2003, de 17 de novembre, general de subvencions, la persona beneficiària podrà subcontractar amb tercers l'activitat subvencionada sempre que l'import subcontractat no excedisca el 50 per cent de l'import de la subvenció, i queden excloses les subcontractacions que no aporten valor afegit al desenvolupament de l'activitat, perquè es considera que obeeixen a serveis que es presten amb preus per damunt dels habituals de mercat. A més, hauran de tindre's en compte les limitacions establides en l'apartat 7 d'aquest article, referent a la subcontractació amb determinades persones o entitats vinculades a la persona beneficiària.  
Els justificants que no complisquen aquests paràmetres quedaran exclosos del compte justificatiu i, si és el cas, comportarà la minoració de l'ajuda.  
A més, de conformitat amb el que preveu el punt 7, lletra d del mateix article, en cap cas podrà concertar-se pel beneficiari l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:  
1a. Que s'obtinga la prèvia autorització expressa de l'òrgan concedent.  
2a. Que l'import subvencionable no excedisca el cost incorregut per l'entitat vinculada.  
L'acreditació del cost es realitzarà en la justificació en els mateixos termes establits per a l'acreditació de les despeses del beneficiari.  
  
2. L'incompliment de les anteriors obligacions produirà la pèrdua del dret al cobrament total o parcial de la subvenció atorgada, i tindrà com a conseqüència la minoració de la subvenció o, si és el cas, el reintegrament de les quantitats percebudes de conformitat amb el que es disposa en la base sisena d'aquest conveni.  
Tot això, sense perjudici, si és procedent, de l'exigència de responsabilitats que puguen correspondre d'acord amb la legislació vigent.  
  
  
Tercera. Obligacions de l'IVC  
Per a la realització de les esmentades activitats, l'IVC aportarà a l'FSMCV la quantitat màxima d'1.650.000 €, en concepte de subvenció nominativa, amb càrrec al capítol IV de la secció 09, línia pressupostària S7272000, «Concerts d'intercanvi entre societats musicals federades», de la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022).  
  
Quarta. Règim i termini de justificació  
1. La justificació es realitzarà mitjançant un compte justificatiu amb informe d'auditor que es presentarà davant de l'IVC en qualsevol data posterior a la firma del present conveni i fins al dia 30 de novembre de 2023. Les despeses que no tinguen una relació directa, necessària i inequívoca amb les activitats subvencionades no es tindran en compte a l'efecte de la justificació.  
Les factures o documents equivalents hauran de portar estampillada la frase «Factura presentada a l'Institut Valencià de Cultura per a l'expedient de subvenció «número d'expedient» en el qual s'ha imputat la quantia de «quantia imputada».  
La beneficiària haurà de conservar tots els justificants originals de despesa i pagament durant el període establit per la normativa fiscal, laboral i administrativa.  
El compte justificatiu haurà d'incloure:  
a) Memòria, relativa al nivell d'execució i satisfacció del pla d'actuació corresponent a l'any 2023, que s'acompanyarà de la justificació gràfica o documental de les activitats realitzades (fullets, programes de mà, cartells, publicacions en revistes, webs, xarxes socials, etc.).  
  
b) Aportació d'un informe d'auditoria sotmés a la Llei 22/2015, en els termes de l'article 74 del Reglament de la Llei general de subvencions, aprovat mitjançant el Reial decret 887/2006, de 21 de juliol, realitzat per un auditor inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes. La despesa d'auditoria tindrà la condició de despesa subvencionable amb el límit màxim del 5 % de l'import de l'ajuda prevista en aquest conveni. Aquest informe s'acompanyarà obligatòriament del model de Relació de justificants disponible en la pàgina web http://ivc.gva.es/  
c) Una memòria econòmica abreujada que contindrà un estat representatiu de les despeses produïdes en la realització de les activitats subvencionades, degudament agrupades, i, si és el cas, les quantitats inicialment pressupostades i les desviacions esdevingudes. Aquesta memòria s'acompanyarà obligatòriament del model de fitxa pressupostària disponible en la pàgina web http://ivc.gva.es/  
En cap cas s'acceptaran les despeses següents com justificats a l'efecte de l'ajuda concedida, llevat que es prove de forma fefaent la seua relació directa i necessària amb les activitats subvencionades:  
- L'adquisició de material susceptible d'inventariar.  
- Els serveis de càtering, restauració i àpats promocionals. Excepcionalment, es podrien acceptar despeses de restauració si estan vinculades directament amb una activitat concreta i prevista en la planificació.  
  
- Les despeses accessòries als desplaçaments (pàrquings, peatges d'autopistes, etc.).  
- L'edició de publicacions alienes als continguts de l'activitat.  
- Les despeses relacionades amb actes de presentació pública d'activitats o de qualsevol altre tipus d'activitat promocional.  
- L'impost sobre el valor afegit (IVA) per a les entitats que tenen dret a la seua deducció  
- Les despeses financeres, recàrrecs i sancions administratives o penals, excepte les derivades de la constitució de garanties bancàries per a accedir a pagaments a compte de l'ajuda prevista en aquest conveni.  
- Els regals a persones que no estiguen previstos com a premi oficial de reconeixement en les activitats de l'entitat beneficiària.  
- Despeses generades i/o pagades fora del terme de vigència del present conveni  
A més, s'haurà d'aportar una relació numerada correlativa de tots i cadascun dels documents que acrediten les despeses justificades, i s'especificarà data, proveïdor, objecte facturat, import total del document, base imposable i, si és el cas, percentatge imputat a la justificació de la subvenció. Aquesta relació s'haurà de presentar, obligatòriament, segons el model adjunt en l'arxiu excel disponible en la web www.ivc.gva.es, que s'haurà d'emplenar i presentar en arxiu amb format XLS.  
  
En aquesta relació, les despeses es presentaran classificades en cadascuna de les dues partides en les quals es desglossa l'ajuda:  
- Despeses de coordinació, promoció i publicitat dels concerts (dels quals se subvenciona fins a un màxim de 220.000 euros).  
- Despeses d'organització, desplaçament i caixets de les diferents agrupacions de la FSMCV, FECOCOVA, FFCV, FVDIT, i FORPPCV participants en el programa, per a l'exercici 2023 (dels quals se subvenciona fins a un màxim d'1.430.000 euros).  
En cas que algunes de les dues partides de despeses identificades no aconseguisquen el respectiu nivell màxim, no es podrà aplicar el defecte a les altres partides, de manera que cap d'aquestes podrà superar el seu límit màxim.  
La memòria global dels concerts de referència haurà de contindre el nombre d'agrupacions participants, llocs i dates de celebració, públic assistent i tots aquells aspectes que al seu parer, considere oportú destacar, referits a l'any 2023.  
La documentació justificativa constarà de qualsevol justificant de les despeses realitzades de naturalesa corrent mitjançant factures originals i altres documents de valor probatori equivalent, amb validesa en el tràfic jurídic mercantil o amb eficàcia administrativa; i també de factures electròniques, sempre que complisquen els requisits exigits per a la seua acceptació en l'àmbit tributari i fotocòpies per a la seua compulsa, l'import de les quals iguale o supere l'import de la subvenció.  
En cas que s'aporten justificacions de pagament, si es realitza mitjançant transferència bancària, s'aportaran les còpies dels resguards de les transferències realitzades amb una autenticació de l'entitat bancària, on s'han realitzat aquestes. En el resguard de la transferència haurà de constar el nom del destinatari d'aquesta.  
Si la forma de pagament fora un xec o pagaré, el document justificatiu consistirà en un justificant de recepció, signat i segellat pel proveïdor, en el qual s'ha d'especificar la factura o documentació justificativa de la despesa a què correspon el pagament i la data, el número i la data del xec o la data del venciment del pagaré; i davall de la signatura ha d'aparéixer el nom i NIF de la persona que signa.  
Per al supòsit de pagaments en efectiu el document justificatiu consistirà en: un justificant de recepció, signat i segellat pel proveïdor, en el qual ha d'especificar-se la factura o documentació justificativa de la despesa a la qual correspon el pagament i la seua data; i davall de la signatura ha d'aparéixer el nom i NIF de la persona que signa. Igualment, s'ha de tindre en compte el límit assenyalat en l'article 7 de la Llei 7/2012, de 29 d'octubre, reguladora, entre altres temes, de la prevenció i lluita contra el frau (BOE 261, 30.10.12), que estableix que no es podran pagar en efectiu les operacions, en les quals alguna de les parts que intervenen actue en qualitat d'empresari o professional, amb un import igual o superior a 1.000 € o el seu contravalor en moneda estrangera.  
A les despeses corrents de les activitats derivades del pressupost aprovat per l'Assemblea General, indicades en l'annex d'aquest conveni, objecte de subvenció, que seran aquelles que de manera indubtable responguen a la naturalesa de l'activitat subvencionada, es realitzen en el termini establit en el conveni i siguen estrictament necessàries, els seran aplicables les disposicions contingudes en els apartats 7 i 8 de l'article 31 de la Llei 38/2003, de 17 de novembre, general de subvencions.  
d) Igualment, s'ha d'aportar una relació detallada d'altres ingressos o subvencions que hagen finançat l'activitat subvencionada amb la indicació de l'import i la procedència.  
e) Si és el cas, carta de pagament de reintegrament en el supòsit de romanents no aplicats, així com dels interessos que se'n deriven.  
2. En cas que s'hagen formalitzat contractes que tinguen un import igual o superior a 15.000 € (IVA exclòs), s'ha d'acreditar la sol·licitud d'almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més d'una empresa prestadora o subministradora, o la despesa s'haja efectuat amb anterioritat a la signatura d'aquest conveni, tal com s'assenyala en el punt 5 de la clàusula segona.  
  
  
Cinquena. Pagament de la subvenció  
1. El pagament de la subvenció s'efectuarà amb caràcter general mitjançant transferència bancària al compte que s'indique de la que siga titular l'entitat beneficiària, i ha de comptar amb la justificació prèvia documental de l'ús que se n'ha fet; a més, el Servei d'Ajudes de l'IVC expedirà un certificat en què conste que s'ha assolit l'objecte de la concessió de la subvenció. L'import de les despeses justificades serà, com a mínim, igual a l'import de la quantitat màxima concedida, i la quantitat que abonarà l'IVC serà com a màxim l'import de les despeses correctament justificades.  
2. No obstant el que disposa l'apartat anterior i a petició de l'entitat beneficiària, d'acord amb l'article 171.3.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, podrà anticipar-se fins a un 30 % de l'import total de la subvenció, prèvia sol·licitud formulada per l'entitat beneficiària a partir de l'endemà de la signatura del present conveni. El pagament anticipat es farà efectiu sempre que l'IVC dispose de fons.  
  
Les quantitats lliurades anticipadament i no justificades hauran de ser reintegrades per mitjà de xec nominatiu conformat o bancari, a nom de l'Institut Valencià de Cultura. L'entitat, d'acord amb el que preveu l'article 16 i el 62.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, haurà de calcular els interessos de demora des del moment en què s'haja produït el pagament efectiu de l'ajuda fins al moment en què s'haja produït la devolució efectiva per part de l'entitat beneficiària.  
  
3. Podran realitzar-se, a més, abonaments a compte, que suposaran la realització de pagaments fraccionats que respondran al ritme d'execució de les activitats programades, abonant-se per quantia equivalent a la justificació presentada, i sempre que la naturalesa i característiques de les actuacions permeten aquest fraccionament a l'efecte de pagament; tot això, de conformitat amb el que s'estableix en l'article 171, epígrafs 2 i 4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i 34.4 de la Llei 38/2003, de 17 de novembre, general de subvencions.  
Si es dona el cas que se sol·licita un abonament a compte i prèviament s'ha rebut un pagament anticipat, els procediments són compatibles sempre que prèviament s'haja justificat la quantitat del pagament que s'haja anticipat.  
4. No podrà realitzar-se el pagament de la subvenció en tant el beneficiari no es trobe al corrent en el compliment de les seues obligacions tributàries i davant de la hisenda estatal, l'autonòmica, i la Seguretat Social, per això autoritzarà l'IVC perquè obtinga les certificacions pertinents per via telemàtica.   
5. La subvenció instrumentada en aquest conveni serà compatible amb altres ajudes, subvencions, ingressos o recursos per a la mateixa finalitat, provinents de qualssevol administracions o ens públics o privats, nacionals, de la Unió Europea o d'organismes internacionals, sense que en cap cas la suma de totes aquestes supere el cost de l'activitat subvencionada.  
  
Sisena. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no arribe a la quantia atorgada, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret de l'audiència de l'interessat.  
3. En els casos previstos en l'article 37 de la Llei general de subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'interessat, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.   
5. L'IVC es reserva el dret a realitzar quantes inspeccions tècniques i administratives es consideren necessàries a fi de conformar la correcta execució de l'actuació subvencionada.  
  
Setena. Mètode general de control  
L'IVC exercirà el control administratiu a través de la revisió del compte justificatiu presentat a fi de confirmar la correcta execució de l'actuació subvencionada.  
A més a més, es realitzarà el control material, amb el seguiment i inspecció d'almenys dues activitats de les programades, a les quals es realitzaran visites presencials i es documentarà i comprovarà la seua realització mitjançant fotografies o vídeos i altres mitjans de prova en format electrònic, que garantisquen l'adequada realització de l'activitat subvencionada. Tot això, d'acord amb el que s'estableix en els articles 165.1 j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Huitena. Vigència  
El conveni produirà efectes des de la data de la firma i mantindrà l'eficàcia fins al 30 de novembre de 2023. No obstant això, les despeses subvencionables es poden haver realitzat des de l'1 de desembre de 2022.  
El present conveni no es pot prorrogar, de conformitat amb el que estableix l'article 168.1.a de la Llei 1/2015, d'acord amb el qual les subvencions nominatives no poden tindre caràcter pluriennal, excepte les subvencions de capital quan el beneficiari d'aquesta siga una altra administració pública territorial.  
  
Novena. Comissió de seguiment  
Es crea una comissió de seguiment i control amb la funció de supervisar l'execució del conveni, que inclou la solució, en primera instància, de les controvèrsies d'interpretació i compliment que es puguen plantejar. Així mateix, informarà les parts dels retards i incidències que es puguen presentar durant el període de vigència.  
La comissió de seguiment estarà constituïda per cinc representants, nomenats per les parts de comú acord: tres designats per l'IVC, a qui correspondran els càrrecs de la presidència i la secretaria, i dos per l'entitat beneficiària, a qui correspondran el càrrec de la vicepresidència. En cas d'empat en qualsevol votació que siga necessària, correspon al president de la comissió dirimir l'empat.  
En la designació dels representants de l'IVC es procurarà la presència equilibrada de dones i homes, segons el que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
La comissió es reunirà a sol·licitud de qualsevol de les parts i, com a mínim, en dues ocasions durant el període de vigència del conveni, que ajustarà el seu funcionament i l'adopció d'acord amb la Llei 40/2015, d'1 d'octubre, de règim jurídic del sector públic.  
Les còpies de les actes, els acords i els informes es remetran al director general de l'IVC.  
  
Desena. Modificació i resolució  
Les parts podran modificar o resoldre aquest document en qualsevol moment per acord mutu. Amb relació a la modificació del conveni, d'acord amb l'article 12 del Decret 176/2014, de 10 d'octubre, del Consell, aquesta requereix els mateixos tràmits que els previs a la subscripció del conveni inicial.  
Són causes de resolució les previstes a l'article 51.2 de la Llei 40/2015, d'1 d'octubre, de Règim jurídic del sector públic, amb les conseqüències establides en el seu article 52: transcurs del termini de vigència, mutu acord, incompliment de les clàusules del conveni i decisió judicial declaratòria de la nul·litat del conveni.  
Per al supòsit d'incompliment de les clàusules del present conveni, qualsevol de les parts podrà requerir l'altra part perquè, en un termini determinat, complisca els compromisos firmats, i es notificarà aquesta circumstància al president de la comissió de seguiment. Una vegada transcorregut el termini, si persisteix l'incompliment, la part que el va dirigir notificarà a les parts signatàries la concurrència de la causa de resolució i s'entendrà resolt el conveni.  
La resolució del conveni no afectarà, si escau, la finalització de les activitats que estiguen en execució, per tant, caldrà dur-les a terme en el termini màxim i improrrogable dels tres mesos següents a la resolució.  
  
  
Onzena. Règim jurídic i jurisdicció  
El present conveni té naturalesa administrativa, i es regirà pel que disposa el capítol VI del títol preliminar de la Llei 40/2015, d'1 d'octubre, de règim jurídic del sector públic, i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Igualment, és aplicable el que disposa la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre. De la mateixa manera, serà aplicable el règim sancionador previst en els articles 173 a 177 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Les discrepàncies que puguen sorgir en la interpretació del conveni o sobre el seu incompliment, si no s'obté l'acord a través de la comissió de seguiment, se sotmetran a la jurisdicció contenciosa administrativa, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
Dotzena. Notificació a la Comissió Europea  
Les ajudes concedides mitjançant aquest conveni no necessiten la notificació a la Comissió Europea, per no reunir tots els requisits de l'apartat 1 de l'article 107 del Tractat de funcionament de la Unió Europa, i d'acord amb els articles 3.4 i 7.4 del Decret 128/2017, de 29 de setembre, del Consell, ja que l'entitat conveniada no és una empresa productora de béns o prestadora de serveis, no exerceix una activitat econòmica i, per tant, no hi ha un falsejament de la competència que afecte els intercanvis comercials entre els estats membres. Ni tampoc pot ser considerada una ajuda d'Estat, ja que es tracta d'una mesura general que els seus destinataris últims són tant els mateixos agents culturals com la resta de persones interessades en el sector cultural.  
  
  
Tretzena. Protecció de dades  
Les dades de caràcter personal contingudes en el present conveni i en la documentació indicada podran ser incloses en un fitxer per al seu tractament en tant que titulars responsables dels respectius fitxers, amb la finalitat de gestionar i complir la relació ací establida.  
Les parts podran exercir els drets d'accés, rectificació, cancel·lació i oposició, de conformitat amb el que es disposa en la Llei orgànica 3/2018, de 5 de desembre, de protecció de dades personals i garantia dels drets digitals, de transposició del Reglament General de Protecció de Dades - Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE - publicat en el DOUE de 04.05.2016.  
Es pot consultar la política completa de privacitat de l'IVC en l'adreça: http://ivc.gva.es  
  
Catorzena. Transparència i publicitat  
L'IVC ha de publicar el text íntegre d'aquest conveni en la seua pàgina web, en el termini de 10 dies hàbils des de la inscripció del conveni en el Registre de convenis de la Generalitat, per aplicació del que s'estableix per aplicació del que s'estableix en els articles 3 i 21 de la Llei 1/2022, de 13 d'abril, de transparència i bon govern de la Comunitat Valenciana, amb relació a l'article 12 del Decret 105/2017, de 28 de julio, del Consell. Així mateix, també es publicarà el corresponent informe de necessitat, una memòria succinta de les activitats realitzades i l'execució pressupostària.  
A més, en aplicació del que disposa l'article 9.3 de la Llei 38/2003 general de subvencions, el text íntegre del conveni es publicarà en el Diari Oficial de la Generalitat Valenciana.  
  
Per deixar-ne constància i en prova de conformitat, les parts signen aquest conveni en la data de 9 d'agost de 2023.  
  
FSMCV  
Daniela González Almansa  
  
Institut Valencià de Cultura  
Vicente José Barrera Simó  
  
  
ANNEX I  
Activitats objecte del conveni  
  
XX CAMPANYA DE CONCERTS D'INTERCANVIS 2023  
La campanya de Concerts d'Intercanvis 2023 té com a objecte la realització d'actuacions musicals per entitats sense ànim de lucre pertanyents a la Federació de Societats Musicals de la Comunitat Valenciana, la Federació de Cors de la Comunitat Valenciana, la Federació de Folklore de la Comunitat Valenciana, la Federació Valenciana de Dolçainers i Tabaleters i la Federació d'Orquestres i Rondalles de Pols i Pua de la Comunitat Valenciana dins de l'àmbit territorial de la Comunitat Valenciana. Mitjançant aquest conveni, es pretén la promoció musical i cultural de les associacions que formen les esmentades federacions, el foment de l'associacionisme musical, així com, la programació d'actuacions musicals en directe a la Comunitat Valenciana.  
  
Cada participació en la campanya suposarà l'organització d'un concert, per part de l'entitat sol·licitant, en el qual també participe una altra de les entitats que figuren en les presents bases. El concert conjunt haurà de ser respost mitjançant participació en l'actuació organitzada per l'altra entitat.  
La participació en la campanya suposa la realització de dues actuacions:  
- Concert 1: Organitzat per l'entitat al costat de l'agrupació visitant.  
  
- Concert 2: Visita i participació en l'actuació organitzada per l'altra entitat.  
Concerts:  
Les entitats participants realitzaran l'actuació a través d'alguna de les seues agrupacions instrumentals, vocals, de dansa, etc. L'actuació haurà de tindre el format de concert, no podent participar mitjançant una cercavila o espectacle itinerant. L'entitat organitzadora realitzarà l'actuació al costat de l'entitat convidada amb la qual s'ha acordat l'intercanvi musical.  
Només es permetrà realitzar els dos concerts (l'organitzat i el de retorn) en la mateixa data, quan els codis postals dels participants siguen diferents i hi haja una diferència mínima de 2 hores des de l'inici del primer concert a l'inici del segon concert.  
De la mateixa manera, el concert no podrà efectuar-se dins d'altres campanyes, concerts, festivitats o festivals ni podrà cobrar-se entrada per l'accés.  
Per a les entitats participants les unitats artístiques de les quals no disposaren d'instruments, però l'actuació dels quals requerira música d'acompanyament, la mateixa haurà de ser interpretada en directe, no acceptant-se la utilització de mitjans de reproducció mecànica de música gravada.  
Mínim de participants. Haurà de respectar-se un nombre mínim d'intèrprets en els grups artístics que participen en les actuacions. El mínim d'intèrprets s'estableix segons la unitat artística que vaja a participar:  
- Banda o grup instrumental: 15 músics/ques  
- Orquestra: 15 músics/ques  
- Big band: 10 músics/ques  
- Cor: 15 músics/ques  
- Cor de cambra: 12 músics/ques  
- Cant d'Estil: 8 components  
- Grup de ball: 12 participants, inclòs un mínim de 4 parelles  
- Colla de dolçaina i tabal: 8 músics/ques  
- Rondalla / Orquestra de pols i pua: 8 músics/ques  
Duració dels concerts. Les actuacions incloses dins de la campanya d'Intercanvis tindran una duració aproximada entre 45 i 60 minuts.  
  
Cartell en el concert: El cartell de la campanya haurà de ser visible (en paper o projectat) en l'escenari o espai on es realitzen les actuacions o concerts. En les fotos justificatives de la campanya el cartell haurà d'observar-se al costat dels executants de l'actuació.  
  
  
ANNEX III  
Pressupost d'ingressos i despeses de les activitats  
  
XX CAMPANYA DE CONCERTS D'INTERCANVIS 2023  
Pressupost de la campanya  
Ingressos: 1.650.000 €  
- Institut Valencià de Cultura: 1.650.000 €  
Despeses: 1.650.000 €  
- Coordinació, promoció i publicitat dels concerts: 220.000 euros.  
  
- Organització i caixet de les actuacions de les diferents agrupacions participants: 1.430.000 euros.